**รายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2564 (ครั้งที่ 1)**

**วันที่ 16 มิถุนายน 2564**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131415161718192021222324123 | **ผู้มาประชุม**นายถาวร ยอดกลิ่นนายมานิตย์ อ่อนทองนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนางขวัญเรือน แก่นทองนายจำรัส สังข์หนูนายณรงค์ สงวนทองนายสมปอง หลักไชย **ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายภิญโญ หนูมาก | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.12ส.อบต. ม.13ส.อบต. ม.13เลขานุการสภาฯนายก อบต.ปันแตเลขานุการนายก | ถาวร ยอดกลิ่น มานิตย์ อ่อนทองโกวิท สงชูเยื้อง หนูคงโสภณ อภัยรัตน์สุทัศน์ หนีจีนเส้ง จริยา แก้วนพรัตน์สมบัติ ขำนุ้ยสมพล ทองโอนพฤติพงค์ เส้งเอียดวิรัตน์ พงศาปาน -คล่อง ทองเย็นเฉลิม นาคเกลี้ยง -ธนโชติ ฤทธิรงค์เจษฎา บัวทอง - สุพาณี เกื้อชู  - -จำรัส สังข์หนูณรงค์ สงวนทองสมปอง หลักไชย เอกชัย รักปานสาโรจน์ บุญเรืองขาวภิญโญ หนูมาก | **ลาประชุม****ลาประชุม****ลาประชุม****ลาประชุม****ลาประชุม** |

**-2-**

**เริ่มประชุมเวลา 14.05 น.**

 - สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายถาวร ยอดกลิ่น) ขึ้นทำหน้าที่เป็นประธานในที่ประชุม

 - ประธาน ฯ (นายถาวร ยอดกลิ่น) กล่าวเปิดสมัยการประชุมสภาฯ สมัยสามัญ สมัยที่ 2 ประจำปี พ.ศ. 2564 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

**ประธาน ฯ** - การประชุมในวันนี้ช่วยกันระมัดระวังและถือปฏิบัติตามมาตรการป้องกัน

**(นายถาวร ยอดกลิ่น)**  การแพร่ระบาดของโรคโควิด-19 ด้วยนะครับ วันนี้มีเรื่องจะแจ้งต่อที่ ประชุมเพื่อรับทราบ 1 เรื่องครับ เป็นเรื่องเกี่ยวข้องกับการจัดทำเอกสาร

งบประมาณ ประจำปีนะครับ

 1.1 เรื่องรูปแบบและการจำแนกประเภทรายรับ- รายจ่าย งบประมาณ รายจ่ายประจำปีขององค์กรปกครองส่วนท้องถิ่น

**ประธาน ฯ** - กรมส่งเสริมการปกครองท้องถิ่นแจ้งว่า เนื่องจากขณะนี้องค์กรปกครอง **(นายถาวร ยอดกลิ่น)** ส่วนท้องถิ่นจัดทำงบประมาณภายใต้รูปแบบการจำแนกงบประมาณ ที่มีหนังสือสั่งการกำหนดไว้หลายฉบับประกอบกับได้มีการตรากฎหมายและออกระเบียบเกี่ยวกับรายได้และรายจ่ายขององค์กรปกครองส่วนท้องถิ่นหลายฉบับ ดังนั้น เพื่อให้การจัดทำงบประมาณรายจ่ายประจำปีขององค์กรปกครองส่วนท้องถิ่นสอดคล้องกับกฎหมายและระเบียบที่ออกใหม่ และองค์กรปกครองส่วนท้องถิ่นมีแนวทางปฏิบัติในการจัดทำงบประมาณเป็นไปในแนวทางเดียวกัน จึงอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 5 ยกเลิกรูปแบบและการจำแนกประเภทรายรับ-รายจ่าย ตามหนังสือที่อ้างถึง โดยให้องค์กรปกครองส่วนท้องถิ่น (องค์การบริหารส่วนจังหวัด เทศบาลและองค์การบริหารส่วนตำบล ) ใช้การจำแนกประเภทรายรับ- รายจ่าย เป็นรูปแบบการจัดทำงบประมาณรายจ่ายประจำปี การโอนและแก้ไขเปลี่ยนแปลงคำชี้แจงงบประมาณ แบบคำของบประมาณ เพื่อนำไปประกอบการพิจารณาขอตั้งงบประมาณรายจ่ายประจำปีที่มีความเชื่อมโยง โดยให้สอดคล้องกับแผนยุทธศาสตร์ชาติ 20 ปี แผนยุทธศาสตร์จังหวัด และแผนพัฒนาท้องถิ่น ที่ปรับปรุงใหม่ ทั้งนี้ให้มีผลบังคับใช้ตั้งแต่การจัดทำข้อบัญญัติ/เทศบัญญัติงบประมาณรายจ่ายประจำปีงบประมาณ พ.ศ. 2565 เป็นต้นไป

 - ท่านสมาชิกฯ ท่านใดสนใจจะศึกษาในรายละเอียดปลีกย่อยต่างๆ ก็ขอให้ขอรับทราบข้อมูลจากเจ้าหน้าที่กองคลัง นะครับ

ฯลฯ

**ระเบียบวาระที่ 2** เรื่องรับรองรายงานการประชุม (การประชุมสภาฯ สมัยสามัญ สมัยที่ 1 ประจำปี พ.ศ. 2564)

**ประธาน ฯ** - ท่านสมาชิกฯ ครับ รายงานการประชุมสภาองค์การบริหารส่วนตำบล **(นายถาวร ยอดกลิ่น)** ปันแต สมัยสามัญ สมัยที่ 1 ประจำปี พ.ศ. 2564 ซึ่งมีการประชุมสภาฯ จำนวน 1 ครั้ง เมื่อวันที่ 17 กุมภาพันธ์ 2564 ทางเจ้าหน้าที่ฝ่ายเลขานุการสภาฯ ได้จัดทำเสร็จเรียบร้อยแล้ว โดยส่งให้คณะกรรมการตรวจรายงานการประชุมประจำสภาฯ พิจารณาทบทวนแล้ว และประธานกรรมการตรวจรายงานการประชุมประจำสภา ได้บันทึกรายงานเสนอประธานสภาฯ รับทราบผลการพิจารณาแล้วด้วยนะครับ

**-3-**

**ประธาน ฯ** - คณะกรรมการตรวจรายงานการประชุม ได้ประชุมตรวจสอบรายงานการ**(นายถาวร ยอดกลิ่น)** ประชุมสภาฯ สมัยดังกล่าว เมื่อวันที่ 3 มีนาคม 2564 ในโอกาสนี้ผมขอ เรียนเชิญคุณณรงค์ สงวนทอง ประธานกรรมการตรวจรายงานการประชุมฯ ได้รายงานผลการตรวจสอบให้สภาฯ ได้รับทราบเพื่อพิจารณาให้การรับรองต่อไปนะครับ

**ประธานกรรมการตรวจรายงานการประชุมฯ** - กราบเรียนท่านประธานสภาฯ ที่เคารพ กระผมนายณรงค์ สงวนทอง **(นายณรงค์ สงวนทอง)** สมาชิกฯ หมู่ที่ 13 ในฐานะประธานกรรมการตรวจรายงานการประชุมประจำ

 สภาฯ ขอเรียนเพื่อที่ประชุมรับทราบว่า เมื่อวันที่ 3 มีนาคม 2564 เวลา 14.20 น. ถึงเวลา 15.10 น. คณะกรรมการฯ ได้ประชุมเพื่อตรวจสอบการบันทึกรายงานการประชุมสภาองค์การบริหารส่วนตำบลปันแต สมัยสามัญ สมัยที่ 1 ประจำปี พ.ศ. 2564 ซึ่งมีการประชุมเพียงหนึ่งครั้ง คือการประชุมสภาฯ เมื่อวันที่ 17 กุมภาพันธ์ 2564 โดยที่ประชุมคณะกรรมการฯ มีข้อสรุปว่าคณะกรรมการ ฯ ทุกคน เห็นชอบกับรายงานการประชุมสภาฯ ครั้งดังกล่าว โดยไม่มีการแก้ไขหรือเพิ่มเติมประเด็นใดๆ ในรายงานการประชุมสภาฯ ที่ทางฝ่ายเลขานุการสภาฯ จัดทำไว้ครับ

 - ทั้งนี้ หากท่านสมาชิกฯ หรือผู้เกี่ยวข้องได้พบเห็นการบันทึกที่บกพร่องตกหล่นประการใด ขอให้แจ้งเพื่อฝ่ายเลขานุการสภาฯ พิจารณาทบทวนต่อไปด้วยนะครับ

ฯลฯ

**สมาชิกฯ** - กราบเรียนท่านประธานสภาฯ คณะผู้บริหาร และท่านสมาชิกฯ ที่เคารพ**(นายเจษฎา บัวทอง)** ครับ กระผมนายเจษฎา บัวทอง สมาชิกฯ หมู่ที่ 9 จากการบันทึกรายงาน การประชุมสภาฯ สมัยสามัญ สมัยแรก ประจำปี พ.ศ. 2564 ครั้งที่ 1 เมื่อวันที่ 17 กุมภาพันธ์ 2564 ผมได้ทบทวนพบว่าในระเบียบวาระการประชุมวาระที่ 6 เรื่องอื่นๆ ในวันนั้นผมได้นำเรื่องมาปรึกษากับที่ประชุมผ่านไปยังฝ่ายบริหารด้วย 1 เรื่องครับ ซึ่งไม่ปรากฎในรายงานการประชุมฯ คือ เรื่องที่ผมขอให้ฝ่ายบริหารหรือท่านนายกฯ ได้กรุณาดำเนินการจัดสร้างลูกระนาดบนผิวจราจรถนนสายบ้านในไร่ – โรงเรียนอุดมวิทยายน เพียงบางส่วนเพื่อป้องกันอันตรายจากการขับขี่ยวดยานพาหนะบนถนนสายดังกล่าว ท่านประธานฯ ครับ เรื่องนี้ผมได้นำปรึกษาในที่ประชุมต่อเนื่องมาเป็นครั้งที่ 3 หรือ ครั้งที่ 4 แล้วนะครับ

ฯลฯ

**เลขานุการสภาฯ** - ครับ ท่านสมาชิกฯ ครับ ผมขอรับไปทบทวนและจะบันทึกเพิ่มเติมให้

**(นายเอกชัย รักปาน)** นะครับ

**ประธาน ฯ** - มีสมาชิกฯ ท่านใดพบเห็นข้อบกพร่อง หรือจะขอเพิ่มเติมเรื่องใดๆ ขอให้**(นายถาวร ยอดกลิ่น)** แจ้งมานะครับ

 - ไม่มีแล้วนะครับ ผมขอมติจากที่ประชุมนะครับ

ฯลฯ

**มติที่ประชุม** - **รับรองด้วยเสียงเอกฉันท์**

**ระเบียบวาระที่ 3** กระทู้ถาม

 - ไม่มี

**ระเบียบวาระที่ 4** **เรื่องที่คณะกรรมการที่สภาตั้งขึ้นพิจารณาเสร็จแล้ว**

 - ไม่มี

**-4-**

**ระเบียบวาระที่ 5** **- เรื่องที่เสนอใหม่**

**ประธาน ฯ** - สำหรับเรื่องที่เสนอใหม่ให้ที่ประชุมสภาฯ พิจารณาในระเบียบวาระที่ 5 **(นายถาวร ยอดกลิ่น)** นี้ มีอยู่ 2 เรื่องนะครับ เป็นญัตติที่เสนอโดยท่านนายกฯ เพื่อขอให้สภาฯ

 พิจารณาลงมติ ในวันนี้ครับ

 **5.1 ญัตติร่างข้อบัญญัติขององค์การบริหารส่วนตำบลปันแต เรื่องการใช้** **น้ำประปา (ฉบับที่ 2 ) พ.ศ. 2564**

**ประธาน ฯ** - ท่านสมาชิกฯ และท่านผู้เข้าร่วมประชุมทุกท่านครับ ร่างข้อบัญญัติเรื่อง**(นายถาวร ยอดกลิ่น)** การใช้น้ำประปา (ฉบับที่ 2) พ.ศ. 2564 มีประเด็นเนื้อหาที่ขอแก้ไขไม่ ไม่มาก เป็นเรื่องเกี่ยวด้วยการเงิน ซึ่งทางผู้บริหารฯ หรือท่านนายกฯ

 เป็นผู้เสนอญัตติ ญัตตินี้จึงไม่ต้องมีผู้รับรองตามระเบียบฯ นะครับ

 - ขอเรียนเชิญท่านนายกฯ เสนอต่อที่ประชุมครับ

**นายกฯ**  - เรียนท่านประธานฯ และท่านสมาชิกฯ ที่เคารพทุกท่านครับ กระผม

**(นายสาโรจน์ บุญเรืองขาว)** นายสาโรจน์ บุญเรืองขาว นายกองค์การบริหารส่วนตำบลปันแต ขอเสนอ ญัตติร่างข้อบัญญัติขององค์การบริหารส่วนตำบลปันแต ว่าด้วยการใช้น้ำประปา ฉบับที่ 2 พ.ศ. 2564 เพื่อที่ประชุมสภาฯได้พิจารณาให้ความเห็นชอบให้แก้ไขเพิ่มเติมบางประเด็น ดังนี้ครับ

 - หลักการแห่งร่างข้อบัญญัติฉบับนี้ คือเป็นการขอแก้ไขข้อบัญญัติ เพื่อใช้สำหรับการบริหาร บริการกิจการประปาที่เป็นทรัพย์สินและหรืออยู่ในความรับผิดชอบขององค์การบริหารส่วนตำบลปันแต โดยให้กำหนดหลักเกณฑ์และเงื่อนไขต่างๆ ในการขอรับบริการและการให้บริการน้ำประปา เพื่ออุปโภค – บริโภค ในครัวเรือน หรือใช้สำหรับกิจการอื่นๆ ที่เห็นสมควร จัดเก็บเป็นรายได้ขององค์การบริหารส่วนตำบลปันแต โดยอาศัยความตามมาตรา 68 และ มาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน (ฉบับที่ 7 ) พ.ศ. 2562 ประกอบกับมาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 เพื่อแก้ไขและปรับปรุงให้ทันกับสถานการณ์ปัจจุบัน

 - ด้วยเหตุผล เพื่อให้การบริหารและการบริการเกี่ยวกับกิจการประปาขององค์การบริหารส่วนตำบลปันแต มีประสิทธิภาพ ประสิทธิผล มีความเสมอภาค และเป็นมาตรฐานเดียวกัน และเป็นการกำหนดเงื่อนไขต่างๆ ที่ต้องดำเนินการในการจัดเก็บค่าธรรมเนียม ค่าใช้จ่ายต่างๆ เป็นที่ยอมรับ และรับรู้โดยทั่วถึงกัน ส่งผลให้การปฏิบัติงานเป็นไปอย่างถูกต้อง โปร่งใส และมีการตรวจสอบได้ จึงขอเสนอร่างข้อบัญญัติองค์การบริหารส่วนตำบลปันแต เรื่องการใช้น้ำประปา (ฉบับที่ 2 ) พ.ศ. 2564 เพื่อท่านสมาชิกฯ ได้พิจารณาต่อไปครับ

 - ท่านประธาน ฯ และท่านสมาชิกฯ ครับ ตามที่องค์การบริหารส่วนตำบลปันแต ได้ตราข้อบัญญัติ เรื่องการใช้น้ำประปา พ.ศ. 2557 โดยประกาศใช้เมื่อวันที่ 1 เมษายน 2557 เป็นต้นมา เป็นระยะเวลาประมาณ 7 ปี องค์การบริหารส่วนตำบลปันแตได้มีการให้บริการกิจการประปาแก่ครัวเรือนต่างๆ ในเขตบริการขององค์การบริหารส่วนตำบลปันแต จำนวนรวม 1,526 ราย และได้มีการปรับปรุง ซ่อมแซม ต่อเติม ขยายท่อเมนท์และก่อสร้างระบบประปาเพิ่มเติมเรื่อยมา เพื่อให้เกิดความคุ้มค่า และให้บริการได้อย่างทั่วถึง เพียงพอต่อความต้องการของพี่น้องประชาชน จึงจำเป็นที่จะต้องขอแก้ไขข้อบัญญัติที่มีอยู่เดิมในบางข้อ

-5-

- ผมขออนุญาต อ่านร่างข้อบัญญัติโดยละเอียดนะครับ เนื่องจากมีเนื้อความไม่มากที่ขอแก้ไข

 - โดยที่เป็นการสมควรปรับปรุงข้อบัญญัติ เรื่องการใช้น้ำประปา พ.ศ. 2557 ขององค์การบริหารส่วนตำบลปันแต อาศัยอำนาจตามความในมาตรา 71 วรรคสามแห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงฉบับที่ 7 พ.ศ. 2562 ประกอบกับมาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 องค์การบริหารส่วนตำบลปันแต ออกข้อบัญญัติไว้โดยความเห็นชอบสภาองค์การบริหารส่วนตำบลปันแต และนายอำเภอควนขนุน ดังต่อไปนี้

 **ข้อ 1** ข้อบัญญัตินี้ เรียกว่า ข้อบัญญัติองค์การบริหารส่วนตำบลปันแต เรื่อง การใช้น้ำประปา (ฉบับที่ 2) พ.ศ. 2564

 **ข้อ 2** ให้ใช้ข้อบัญญัตินี้ในเขตองค์การบริหารส่วนตำบลปันแต เมื่อได้ประกาศไว้โดยเปิดเผย ณ ที่ทำการองค์การบริหารส่วนตำบลปันแต แล้ว 7 วัน

 **ข้อ 3** ให้ยกเลิกข้อความในข้อ 6 ข้อ 8 และข้อ 11 ของข้อบัญญัติเรื่องการใช้น้ำประปา พ.ศ. 2557 ขององค์การบริหารส่วนตำบลปันแต และให้ใช้ข้อความต่อไปนี้แทน

 **ข้อ 6** มาตรวัดน้ำ การประปาองค์การบริหารส่วนตำบลปันแต จะเป็นผู้จัดหาและติดตั้งให้โดยผ่านการตรวจรับรองความเที่ยงตรงจากกรมโยธาธิการ

 กรณีติดตั้งใหม่ ต้องชำระค่ามาตรวัดน้ำพร้อมอุปกรณ์ ชนิดท่อ PVC ราคา 450 บาท

 กรณีติดตั้งใหม่ ต้องชำระค่ามาตรวัดน้ำพร้อมอุปกรณ์ ชนิดท่อ PE ราคา 650 บาท

 ค่าใช้จ่ายเป็นของผู้ขอใช้น้ำ และจะต้องเสียค่าธรรมเนียม ค่ามาตรวัดน้ำในการติดตั้ง

 ครั้งแรก

 **ข้อ 8** ค่าประกันการใช้น้ำ ผู้ขอใช้น้ำต้องชำระเงินเป็นค่าประกันการใช้น้ำไว้กับองค์การบริหารส่วนตำบลปันแต ดังนี้

1. มาตรวัดน้ำขนาด ½ นิ้ว ค่าประกันมาตรละ 100 บาท
2. มาตรวัดน้ำขนาด $3/4$ นิ้ว ค่าประกันมาตรละ 250 บาท
3. มาตรวัดน้ำขนาด 1 นิ้ว ค่าระกันมาตรละ 350 บาท

**ข้อ 11** ใน ในกรณีผู้ใช้น้ำประปาถูกงดจ่ายน้ำประปา เนื่องจากค้างชำระค่าน้ำประปาเกินกำหนด หากผู้ใช้น้ำจะขอใช้น้ำประปาในอาคารนั้นอีก ผู้ขอใช้น้ำต้องชำระหนี้ค่าน้ำประปาที่ค้างชำระทั้งหมดให้เรียบร้อยก่อนการติดตั้งมาตรวัดน้ำ การประปาองค์การบริหารส่วนตำบลปันแต จะคิดค่าธรรมเนียมเฉพาะค่าติดตั้งมาตรวัดน้ำใหม่ จำนวน 200 บาท

 ประกาศ ณ วันที่ เดือน พ.ศ.

 (ลงชื่อ)

 ( )

 นายกองค์การบริหารส่วนตำบลปันแต

-6-

**นายก ฯ** - การขอแก้ไขข้อบัญญัตินี้ เจ้าหน้าที่และผู้บริหาร ฯ ได้พิจารณาอย่าง **(นายสาโรจน์ บุญเรืองขาว)** รอบคอบแล้ว ซึ่งคาดว่าที่ประชุมสภาฯ จะให้ความเห็นชอบด้วยนะครับ

**ประธาน ฯ** - การพิจารณาในวาระนี้ เป็นการพิจารณาขั้นรับหลักการ นะครับ มีท่าน **(นายถาวร ยอดกลิ่น)** สมาชิก ฯ ประสงค์จะขออภิปรายไหมครับ

 - ไม่มีสมาชิกฯ ท่านใดอภิปรายนะครับ

 - ผมขอปิดการอภิปรายและขอให้ท่านสมาชิกฯ ได้ลงมตินะครับว่าจะรับ

 หลักการหรือไม่

 - สมาชิก ฯ ท่านใดเห็นควรรับหลักการ โปรดยกมือครับ

 - สมาชิกฯ ในที่ประชุมเห็นควรรับหลักการด้วยกันทุกคนนะครับ

 ฯลฯ

**มติที่ประชุม** - **รับหลักการแห่งร่างข้อบัญญัติ ฯ ด้วยคะแนนเสียงดังนี้**

 **- รับหลักการ จำนวน 18 เสียง**

 **- ไม่รับหลักการ ไม่มี**

 **- งดออกเสียง 1 เสียง**

 **- ไม่ออกเสียง (ไม่อยู่ในที่ประชุม) ไม่มี**

**ประธาน ฯ** - เมื่อสภาฯ มีมติรับหลักการในวาระแรกแล้ว การพิจารณาร่าง

**(นายถาวร ยอดกลิ่น)** ข้อบัญญัติ ฯ ในวาระที่ 2 และวาระที่ 3 จะดำเนินการอย่างไรครับ

 ท่านสมาชิกฯ

**นายก ฯ**  - ท่านประธาน ฯ ครับ เนื่องจากเนื้อหาสาระสำคัญที่ขอแก้ไขเพิ่มเติม

**(นายสาโรจน์ บุญเรืองขาว)** ในร่างข้อบัญญัติว่าด้วยการใช้น้ำประปา ฉบับที่ 2 นี้ มีประเด็นการแก้ไขไม่มาก คงพิจารณาได้ไม่ยากนัก ผมในฐานะผู้บริหาร ฯ จึงขอ

เสนอให้ที่ประชุมสภาฯ ได้พิจารณาร่างข้อบัญญัตินี้ สามวาระรวดเดียว ตามระเบียบว่าด้วยข้อบังคับการประชุม ข้อ 45 ครับ

**ประธาน ฯ** - ท่านสมาชิกฯ ครับ ท่านนายกฯ เสนอให้พิจารณาสามวาระรวด

**(นายถาวร ยอดกลิ่น)** เดียว ที่ประชุมจะว่าอย่างไร จะอนุมัติหรือไม่อนุมัติให้พิจารณาสาม

 วาระรวดเดียวตามที่ผู้บริหารเสนอ ขอความเห็นด้วยครับ

 - ไม่มีสมาชิกฯ ท่านใดให้ความเห็นนะครับ ผมขอปิดการอภิปรายและขอให้ท่านสมาชิกฯ ได้ลงมตินะครับ

 - สมาชิกฯ ท่านใดเห็นควรอนุมัติให้พิจารณาร่างข้อบัญญัติฉบับนี้ สามวาระรวดเดียว โปรดยกมือครับ

 ฯลฯ

**มติที่ประชุม** - **อนุมัติให้พิจารณาสามวาระรวดเดียว ด้วยคะแนนเสียงดังนี้**

 - อนุมัติ จำนวน 18 เสียง

 - ไม่อนุมัติ ไม่มี

 - งดออกเสียง 1 เสียง

 - ไม่ออกเสียง (ไม่อยู่ในที่ประชุม) ไม่มี

-7-

**ประธานฯ** - สรุปมติที่ประชุมสภาฯ อนุมัติให้พิจารณาร่างข้อบัญญัติเรื่องการใช้

**(นายถาวร ยอดกลิ่น)** น้ำประปาสามวาระรวดเดียว

 - สำหรับการพิจารณาในวาระที่ 2 ขั้นการแปรญัตติ จะพิจารณาต่อหลังจากพักการประชุมนะครับ

 - ขอพักการประชุม 10 นาทีครับ

 **เริ่มประชุมต่อเวลา 14.55 น.**

**ประธานฯ** - ตามข้อบังคับการประชุม ข้อ 45 กำหนดว่า เมื่อที่ประชุมสภา

**(นายถาวร ยอดกลิ่น)** ท้องถิ่นอนุมัติให้พิจารณาสามวาระรวดเดียวแล้ว การพิจารณาในวาระ

ที่ 2 นั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

 - ผมขอนำท่านสมาชิกฯ เริ่มพิจารณาในวาระที่ 2 ขั้นการแปรญัตติ

ร่างข้อบัญญัติ เรื่อง การใช้น้ำประปา (ฉบับที่ 2 ) พ.ศ. 2564 นะครับ

**สมาชิกฯ** - เรียนท่านประธานฯ ที่เคารพ กระผมนายเจษฎา บัวทอง สมาชิก

**(นายเจษฎา บัวทอง)** หมู่ที่ 9 ในขั้นรับหลักการวาระที่ 1 ผมลงมติรับหลักการไปแล้ว

 นะครับ มาสู่วาระที่ 2 การพิจารณาแปรญัตติ ผมขอสนับสนุนร่างข้อบัญญัติเรื่องการใช้น้ำประปา ฉบับที่ 2 พ.ศ. 2564 โดยจะไม่ขอแปรญัตติในข้อใดที่ทางผู้บริหารเสนอมาให้แก้ไขนะครับ

 - ท่านประธานฯ และท่านสมาชิกฯ ครับ ผมในฐานะที่เป็นกรรมการร่วมบริหารกิจการน้ำประปาของหมู่ที่ 9-8 อยู่ในปัจจุบัน มีข้อเปรียบเทียบให้ท่านสมาชิกฯ ได้พิจารณาดู ในประเด็นที่แก้ไขว่ามีข้อแตกต่างกันระหว่างกิจการประปาหมู่บ้าน หมู่ที่ 8-9 ซึ่งไม่ได้อยู่ในความรับผิดชอบโดยตรงของ อบต.ปันแต พอสังเขปดังนี้ครับ

**สมาชิกฯ** - กรณีผู้ใช้น้ำถูกงดจ่ายน้ำประปา ไม่ว่าเกิดจากกรณีใดก็แล้วแต่

**(นายเจษฎา บัวทอง)** ทางประปาหมู่บ้าน หมู่ที่ 8-9 จะคิดค่าธรรมเนียมการติดตั้งมาตรน้ำใหม่ มาตรละ 300 บาท แต่กิจการประปาของ อบต.ปันแต จะคิด

ค่าธรรมเนียมการติดตั้งใหม่ เพียง 200 บาท ต่างกันพอสมควรนะครับ

 - เรื่องของค่าประกันการใช้น้ำ กิจการประปาหมู่บ้านหมู่ที่ 8-9

 จะเก็บค่าประกันมาตรละ 300 บาท ส่วนของ อบต. จะเก็บค่าประกันมาตรละ 100 บาท

 - ราค่าค่าจัดหาและติดตั้งมาตรวัดน้ำครั้งแรกของการประปา อบต.

ปันแต เริ่มต้นที่ 400 กว่าบาท ก็ใกล้เคียงกันกับประปาหมู่บ้าน หมู่ที่ 8-9

 - ท่านประธานฯ ครับ ผมคิดว่าการปรับเปลี่ยนเงื่อนไขเกี่ยวกับการ

ติดตั้ง ค่าธรรมเนียม ค่าประกันการใช้น้ำ อะไรต่างๆ เหล่านี้คงไม่มีผลกระทบต่อพี่น้องผู้ใช้น้ำมากนัก จะได้เพิ่ม

ประสิทธิภาพให้แก่กิจการประปาของ อบต.ปันแต ด้วย ผมเห็นด้วยครับ ขอสนับสนุนครับ

 ฯลฯ

**ประธานฯ** - ครับ สมาชิกฯ หมู่ที่ 9 คุณเจษฎา บัวทอง ให้ความเห็นในเชิง

**(นายถาวร ยอดกลิ่น)** สนับสนุน ไม่ได้เป็นการยื่นคำขอแปรญัตตินะครับ

 - มีสมาชิกท่านใดประสงค์จะยื่นคำขอแปรญัตติในที่ประชุมนี้ ขอเชิญ

นะครับ การประชุมในวาระนี้ให้ยื่นญัตติด้วยวาจาได้นะครับ

-8-

 - เมื่อไม่มีท่านใดประสงค์จะขอแปรญัตติหรืออภิปรายเกี่ยวกับเรื่องนี้

ต่อไปแล้ว ผมขอปิดการอภิปรายนะครับ

 - ท่านสมาชิกฯ และท่านผู้บริหารฯ ครับ เนื่องจากไม่มีสมาชิกฯ

ท่านใดยื่นเสนอคำขอแปรญัตติสำหรับเรื่องนี้

 - ก็สรุปได้ว่าที่ประชุมเห็นควรให้คงไว้ตามร่างเดิมที่ท่านนายกฯ

ในฐานะผู้บริหารนำเสนอ แต่เพื่อความรอบคอบ รัดกุม ผมจะขอความกรุณาท่านสมาชิกฯ ได้โปรดยกมือยืนยันอีก

ครั้งนะครับ

 - สมาชิกฯ ท่านใดเห็นควรให้คงไว้ตามร่างข้อบัญญัติเดิม

 โปรดยกมือครับ

**มติที่ประชุม - เห็นควรให้คงไว้ตามร่างฯ เดิม ด้วยคะแนนเสียงดังนี้**

 **- เห็นควรให้คงไว้ตามร่างฯ เดิม จำนวน 18 เสียง**

 **- ไม่เห็นด้วย ไม่มี**

 **- งดออกเสียง จำนวน 1 เสียง**

 **- ไม่ออกเสียง (ไม่อยู่ในที่ประชุม) ไม่มี**

**ประธานฯ** - ผมขอกระชับเวลาของที่ประชุม โดยขอให้ท่านสมาชิกฯ พิจารณา

**(นายถาวร ยอดกลิ่น)** ลงมติในวาระที่ 3 ขั้นให้ความเห็นชอบร่างข้อบัญญัตินะครับ

 - สมาชิกฯ ท่านใดเห็นชอบให้ใช้เป็นข้อบัญญัติฯ โปรดยกมือครับ

 ฯลฯ

**มติที่ประชุม** - **เห็นชอบให้ใช้เป็นข้อบัญญัติองค์การบริหารส่วนตำบลปันแต เรื่อง**

  **การใช้น้ำประปา (ฉบับที่ 2) พ.ศ. 2564 ด้วยคะแนนเสียงดังนี้**

 **- เห็นชอบ จำนวน 18 เสียง**

 **- ไม่เห็นชอบ ไม่มี**

 - **งดออกเสียง 1 เสียง**

 - **ไม่ออกเสียง (ไม่อยู่ในที่ประชุม) ไม่มี**

 **5.2 ญัตติขออนุมัติโอนงบประมาณรายจ่ายประจำปีงบประมาณ พ.ศ. 2564**

**ประธานฯ** - เรื่องต่อไปที่ท่านนายก ฯ เสนอให้สภาฯ พิจารณาลงมติในระเบียบ

**(นายถาวร ยอดกลิ่น)** วาระนี้ ก็คือท่านนายกฯ ขออนุมัติโอนงบประมาณรายจ่ายประจำปีงบประมาณ พ.ศ. 2564 ในบางรายการ ตามเอกสารประกอบการประชุมฯ นะครับ

 - ขอเชิญท่านนายกฯ ครับ

**นายกฯ** - เรียนท่านประธานฯ และท่านสมาชิกฯ ผู้ทรงเกียรติทุกท่านครับ

**(นายสาโรจน์ บุญเรืองขาว)** กระผมนายสาโรจน์ บุญเรืองขาว นายกองค์การบริหารส่วนตำบลปันแต เป็นผู้เสนอญัตตินะครับ ขอความกรุณาท่านสมาชิกฯ ได้ดู

เอกสารประกอบการพิจารณาควบคู่ไปด้วยนะครับ

-9-

 - ตามที่สภาฯ ได้เห็นชอบให้ตั้งงบประมาณรายจ่ายประจำปี

งบประมาณ พ.ศ. 2564 ประเภทงบลงทุน หมวดค่าที่ดินและสิ่งก่อสร้าง รายการโครงการปรับปรุงถนนสายป่ายูง

- หนองยาง หมู่ที่ 3 โดยตั้งงบประมาณไว้ จำนวน 488,000 บาท เพื่อปรับปรุงถนนให้มีผิวจราจรชนิดหินคลุก

ถนนขนาดกว้าง 5 เมตร หนา 0.15 เมตร ความยาว 700 เมตร ดังที่ทราบนั้น บัดนี้มีความจำเป็นต้องปรับเปลี่ยนวิธีการดำเนินการเพื่อให้สอดคล้องกับสภาพการณ์ปัจจุบัน เนื่องจากถนนสายป่ายูง – หนองยาง เป็นถนนที่ตั้งอยู่ในเขตป่าชุมชนตามพระราชบัญญัติป่าไม้ มีกฎ ระเบียบที่เกี่ยวข้องในการดำเนินการซึ่งไม่สามารถดำเนินการขั้นตอนต่างๆ ได้ทันสำหรับปีงบประมาณ พ.ศ. 2564 นี้นะครับ คณะผู้บริหารและผู้เกี่ยวข้องพิจารณาแล้วเห็นว่าสมควรที่จะระงับการก่อสร้างหรือปรับปรุงตามรูปแบบที่กำหนดไว้ก่อน โดยจะขอโอนงบประมาณจำนวนดังกล่าวนี้ทั้งหมดไปดำเนินการในลักษณะหรือวิธีการอื่นต่อไป ฯ

 - ท่านสมาชิกฯ ครับ บัญชีรายการขออนุมัติโอน เป็นดังนี้ครับ

 **1. โอนลด**

 1.1 โอนลด รายการปรับปรุงถนนสายป่ายูง – หนองยาง หมู่ที่ 3 งบประมาณตั้งไว้ 488,000 บาท ขออนุมัติโอนลด จำนวน 488,000 บาท เพื่อนำไปเพิ่มในรายจ่ายประจำ จำนวน 2 รายการนะครับ

 **2. โอนเพิ่ม**

 2.1 โอนเพิ่ม ประเภทค่าวัสดุเชื้อเพลิงและหล่อลื่อ งบประมาณตั้งไว้ 150,000 บาท ขออนุมัติโอนเพิ่ม จำนวน 88,000 บาท โดยโอนลดมาจากรายการปรับปรุงถนนสายป่ายูง – หนองยาง จำนวน 88,000 บาท

 2.2 โอนเพิ่ม ประเภทค่าวัสดุก่อสร้าง งบประมาณตั้งไว้ 150,000 บาท ขออนุมัติโอนเพิ่ม จำนวน 400,000 บาท โดยโอนลดมาจากรายการปรับปรุงถนนสายป่ายูง – หนองยาง จำนวน 400,000 บาท

- สำหรับรายละเอียดเกี่ยวกับบัญชีรายการโอนลด – โอนเพิ่ม ประเภทไหน รายการใด มีเงินเหลือจ่ายเท่าไหร่ มีปรากฎอยู่ในเอกสารครบถ้วนแล้วนะครับ ท่านสมาชิกฯ มีข้อสงสัยหรือมีความเห็นอย่างไร ขอให้สอบถามได้นะครับ

**ประธานฯ** - ครับ สรุปว่าท่านนายกฯ ขออนุมัติโอนลดงบประมาณที่ตั้งไว้เพื่อ**(นายถาวร ยอดกลิ่น)** ปรับปรุงถนนสายป่ายูง – หนองยาง ไปตั้งจ่ายเพิ่มในรายการค่าวัสดุ

 เชื้อเพลิงและหล่อลื่น กับรายการค่าวัสดุก่อสร้าง นะครับ

**สมาชิกฯ** - เรียนท่านประธานฯ ที่เคารพครับ สำหรับญัตตินี้ เบื้องต้นผมก็มี

**(นายเจษฎา บัวทอง)** ข้อสงสัยอยู่บ้างนะครับ อย่างเช่นว่าการตั้งเพิ่มเป็นค่าวัสดุเชื้อเพลิง

 และหล่อลื่นอีกจำนวน 88,000 บาท นั้นจะมากไปหรือเปล่าในเมื่อครั้งแรกก็ตั้งไว้แล้ว 150,000 บาท งบประมาณคงเหลือก่อนโอนก็ยังมีอยู่ แต่พอทราบจากท่านนายกฯ ว่าจะใช้เพื่อเติมน้ำมันให้กับเครื่องจักรกลของ อบจ.พัทลุง ผมก็เข้าใจครับ

 - สำหรับงบประมาณที่โอนเพิ่มอีกในค่าวัสดุก่อสร้าง จำนวน 400,000 บาท เมื่อทราบว่าจะนำไปจัดซื้อหินหรือวัสดุที่ใช้ในการปรับปรุงถนนตามที่ท่านนายกฯ อธิบายให้ทราบ ผมก็ยอมรับได้ครับ ผมเห็นด้วยครับ

 ฯลฯ

-10-

**ประธานฯ** - ท่านสมาชิกฯ หรือท่านผู้บริหาร ฯ มีข้อซักถามหรือข้อมูลอะไร

**(นายถาวร ยอดกลิ่น)** เพิ่มเติมบ้างครับ

 - ไม่มีนะครับ ผมขอปิดการอภิปรายนะครับ ขอมติครับ

 - สมาชิกฯ ท่านใดเห็นควรอนุมัติให้โอนงบประมาณ 3 รายการตามที่นายกฯ เสนอ โปรดยกมือครับ

 ฯลฯ

**มติที่ประชุม** - อนุมัติด้วยเสียงเอกฉันท์ ให้โอนงบประมาณรายจ่ายดังนี้

 **1. โอนลด**

 1.1 โครงการปรับปรุงถนนสายป่ายูง – หนองยาง หมู่ที่ 3

งบประมาณตั้งไว้ 488,000 บาท โอนลดจำนวน 488,000 บาท

 **2. โอนเพิ่ม**

 2.1 ประเภทค่าวัสดุเชื้อเพลิงและหล่อลื่น งบประมาณตั้งไว้

150,000 บาท โอนเพิ่ม จำนวน 88,000 บาท

 2.2 ประเภทค่าวัสดุก่อสร้าง งบประมาณตั้งไว้ 150,000 บาท

โอนเพิ่มจำนวน 400,000 บาท

**ระเบียบวาระที่ 6 เรื่องอื่นๆ**

**ประธาน ฯ** - ท่านสมาชิกฯ ท่านผู้บริหาร ฯ และท่านผู้เข้าร่วมประชุมท่านใด

**(นายถาวร ยอดกลิ่น)** มีข้อราชการหรือเรื่องใดๆ จะนำมาแจ้งหรือหารือในที่ประชุมขอเชิญ

 ครับ

**นายกฯ**  - ขออนุญาตนำข้อมูลแจ้งต่อที่ประชุมสภาฯ รับทราบพอสังเขป

**(นายสาโรจน์ บุญเรืองขาว)** นะครับ

 - ท่านสมาชิกฯ ครับ ในเขตพื้นที่ตำบลปันแตสำหรับปีนี้ ทางราชการ

ส่วนกลางได้อนุมัติงบประมาณมาใช้จ่ายในการแก้ไขผลกระทบจากสภาวะน้ำท่วมในคราวที่ผ่านมา โดยเฉพาะ การบำรุงรักษา – ซ่อมแซมถนนสายต่างๆ ผ่านทางอำเภอในวงเงินมากพอสมควร โดยในรอบแรกอนุมัติให้ดำเนินการในวงเงินประมาณ 5 แสนบาท รอบหลังนี้ได้รับอนุมัติอีก 1 ล้านกว่าบาท ดำเนินการแล้วเสร็จก็มี กำลังอยู่ระหว่างการดำเนินการอยู่ก็มี

 - งบประมาณตามข้อบัญญัติของ อบต. ขณะนี้ดำเนินการเกือบแล้วเสร็จทั้งหมด เช่นเดียวกับงบเงินอุดหนุนเฉพาะกิจ ที่ดำเนินการในพื้นที่ หมู่ที่ 13 หมู่ที่ 12 และหมู่ที่ 8

 - งบประมาณของส่วนกลางที่เกี่ยวกับงบกระตุ้นเศรษฐกิจ ได้รับการจัดสรรแล้ว 1 โครงการ คือโครงการก่อสร้าง ถนน คสล. สายมาบท่อม หมู่ที่ 8 ในวงเงินงบประมาณ 10 ล้านกว่าบาท

 - การแจ้งร้องขอให้ช่วยเหลือเรื่องต่างๆ ขอให้พยายามประสานมายังเจ้าหน้าที่โดยตรงนะครับ เช่นเรื่องการซ่อมแซมระบบประปา การซ่อมแซมไฟฟ้าสาธารณะ เป็นต้น

 ฯลฯ

-11-

**สมาชิกฯ** - เรียนท่านประธานฯ ท่านนายกฯ และสมาชิกฯ ทุกท่าน กระผม**(นายโสภณ อภัยรัตน์)** นายโสภณ อภัยรัตน์ สมาชิกฯ หมู่ที่ 2 ขอนำประเด็นความเดือด

 ร้อนของพี่น้องประชาชนที่อยู่บริเวณหมู่ที่ 2 หมู่ที่ 1 มาหารือในที่ประชุมเรื่องหนึ่งครับ คือเรื่องกลิ่นเหม็นจากฟาร์มเลี้ยงสุกรในพื้นที่ซึ่งมีอยู่ฟาร์มหนึ่ง ซึ่งสร้างปัญหาส่งกลิ่นเหม็นเป็นมลพิษทางอากาศกระทบต่อความเป็นอยู่ของประชาชนโดยเฉพาะเด็กเล็กและคนชราที่อาจส่งผลต่อสุขภาพโดยตรงได้ อีกทั้งมีการระบายน้ำจากฟาร์มเลี้ยงสุกรลงสู่ลำน้ำสาธารณะในบางส่วนด้วย ซึ่งทราบว่าเจ้าของฟาร์มแจ้งว่าทางฟาร์มเองก็ได้ดำเนินการแก้ไขอยู่อย่างต่อเนื่อง แต่สภาพปัญหายังไม่ได้ดีขึ้นครับ ขอฝากถึงท่านปลัดและเจ้าหน้าที่เกี่ยวข้องเร่งดำเนินการให้ได้โดยเร็วนะครับ

**รองปลัดฯ** - เรียนท่านประธานฯ และท่านสมาชิกฯ ครับ ในเรื่องดังกล่าวนี้ อันที่**(นายประเสริฐ หนูมาก)** จริงแล้ว องค์การบริหารส่วนตำบลปันแตของเรามีข้อบัญญัติว่าด้วย

 การประกอบกิจการที่เป็นอันตรายต่อสุขภาพบังคับใช้อยู่แล้วนะครับ แต่ฟาร์มเลี้ยงสุกรนี้ก่อสร้างและประกอบกิจการโดยไม่ได้ขออนุญาตจาก อบต.ปันแตมาก่อนนะครับ มารับทราบในภายหลัง หลังจากมีปัญหาด้านมลพิษทั้งทางอากาศและทางน้ำสาธารณะซึ่งทางกำนันและผู้ใหญ่บ้านได้ทำหนังสือร้องเรียนมา

 - องค์การบริหารส่วนตำบลปันแตหลังจากรับทราบปัญหาแล้ว ก็ได้ตั้งคณะทำงานขึ้นมาคณะหนึ่ง ซึ่งประกอบด้วย เจ้าหน้าที่ของ อบต.ปันแต เจ้าหน้าที่สาธารณสุข เจ้าหน้าที่ปศุสัตว์ เข้าไปตรวจสอบและพบว่าเป็นปัญหาจริงๆ ตามที่มีผู้ร้องเรียน คณะทำงานฯ ได้พิจารณาแล้วเห็นว่าตามข้อเท็จจริงนั้น ฟาร์มดังกล่าวมีข้อกำจัดในเรื่องบริเวณพื้นที่และตั้งอยู่ใกล้กับชุมชน ก็ได้ทำหนังสือให้คำแนะนำให้เจ้าของฟาร์มดำเนินการปรับปรุงให้เป็นไปตามมาตรฐานฟาร์ม โดยทั่วไปเพื่อแก้ไขปัญหาการส่งกลิ่นเหม็นรบกวน คนในชุมชนตลอดทั้งลดการระบายน้ำจากฟาร์มลงสู่ลำธารสาธารณะ

 - เจ้าของฟาร์มยอมรับจะนำไปแก้ไขปรับปรุงตามคำแนะนำ แต่ผลของการดำเนินการแก้ไข ปรากฏว่าไม่ได้ผลเท่าที่ควรครับ ยังคงมีกลิ่นเหม็นต่อเนื่องอยู่เป็นระยะๆ อย่างไรก็ตามในวันที่ 25 มิถุนายน นี้ คณะทำงานฯ ได้เชิญผู้แทนของหน่วยงานที่เกี่ยวข้องเข้าไปตรวจสอบและให้ปรึกษาแก่ผู้ประกอบการอีกครั้งครับ ก่อนที่จะดำเนินการโดยวิธีอื่นๆ ต่อไป

 ฯลฯ

สมาชิกฯ - เรียนท่านประธานฯ และท่านสมาชิกฯ ครับ ผมขอร่วมปรึกษาให้

(นายเจษฎา บัวทอง) แนวทางนิดหนึ่ง ในเรื่องการบังคับใช้ข้อบัญญัติของเรา ตามที่ได้ทราบ

 จากท่านปลัดฯ ว่าข้อกำหนดและเงื่อนไขในบทบัญญัติของข้อบัญญัติองค์การบริหารส่วนตำบลปันแต ว่าด้วยเรื่องกิจการที่เป็นอันตรายต่อสุขภาพไม่เข้มแข็งพอที่จะดำเนินการได้ตามความต้องการที่พึงประสงค์จะปฏิบัติและดำเนินการได้อย่างเด็ดขาด

 - ผมขอเสนอแนะให้มีการพิจารณาทบทวนปรับปรุงข้อบัญญัติที่ใช้บังคับอยู่ในปัจจุบันเสียใหม่เพื่อให้สอดคล้องและทันต่อเหตุการณ์หรือสภาพการณ์ในปัจจุบันครับ ขอให้ฝ่ายที่เกี่ยวข้องพิจารณาครับ

ฯลฯ

-12-

ประธานฯ - ครับท่านผู้บริหารฯ และท่านสมาชิกฯ ครับในระเบียบวาระนี้ท่าน

(นายถาวร ยอดกลิ่น) นายกฯ ก็ได้แจ้งข้อมูลในการดำเนินงานด้านต่างๆ รวมทั้งมี

 ข้อเสนอแนะ ข้อคิดเห็นจากท่านสมาชิกฯ เพื่อให้ฝ่ายที่รับผิดชอบรับทราบและพิจารณาต่อไปนะครับ

 - สำหรับการพิจารณาญัตติตามที่กำหนดก็เสร็จสิ้นแล้ว ในโอกาสนี้ ผมในฐานะประธานสภาฯ และประธานในที่ประชุมในวันนี้ ขอปิดการประชุม สำหรับการประชุมสภา สมัยสามัญ สมัยที่ 2 ประจำปี พ.ศ. 2564 ณ บัดนี้ ครับ

 **ปิดประชุมเวลา 15.35 น.**

 ลงชื่อ บันทึกการประชุม

 (นายเอกชัย รักปาน)

 เลขานุการสภา อบต.ปันแต